Zuma verwelkom Gupta-ondersoek | Maroela Media
President Jacob Zuma het Vrydag die ondersoek, wat van stapel gestuur is om die Gupta-sage te ondersoek, verwelkom.
Mac Maharaj, die president se woordvoerder, sê Zuma word deur die betrokke ministers op hoogte gehou van alle verwikkelinge en watter stappe gedoen gaan word om te verhoed dat soortgelyke voorvalle weer plaasvind. "Ons sal seker maak dat elkeen wat die prosedures oortree het, daarvoor boet," het Maharaj in 'n verklaring gesê.
Maharaj sê Zuma het beklemtoon dat die ondersoek nie 'n negatiewe uitwerking op Suid-Afrika en Indië se verhouding moet hê nie.
Maroela Media het Vrydag berig 'n ondersoek oor die beweerde onwettige landing van 'n privaatvliegtuig by die Waterkloof-lugmagbasis kan moontlik daartoe lei dat die rol van die Gupta-familie in die sage ook ondersoek word.
"'n Komitee van direkteurs-generaal moet binne sewe werksdae 'n ondersoek afhandel en terugvoer aan die Kabinet gee hoe die straler toegelaat is om onwettig by die lugmagbasis in Pretoria te kan land," het Jeff Radebe, minister van justisie, Vrydag gesê. "Ons het streng opdrag aan die komitee gegee. Indien iemand buite die regering impliseer word, moet die proses sy gang gaan, wie hulle ook al is."
Nuuskommentaar: Hulle lieg so lekker want hulle vlieg so lekker
Bejaarde by Vaaldriehoek-winkelsentrum geskiet
Eish, ek ding die dude stel n jakkalsjag aan en gaan kruip heel agter weg met die wete dat hy die idiot is wat die toestemmingg verleen hhet. regte lafhaard en verdien nie sy titel nie. gunsies vir boeties…oh what a wonderfull world we living in.